Ericu950/Stoicheia-meter-silver huggingface dataset:
τοῦ δὲ μάντεως ἀποτρέποντος  μὴ ἄγειν ἐπὶ τὴν Ἀργείων πόλιν τὸ στράτευμα , τὴν γὰρ ἐπάνοδον αἰσχρὰν γενήσεσθαι , προσελθὼν τῇ πόλει ὡς τὰς μὲν πύλας κεκλεισμένας εἶδε , τὰς δὲ γυναῖκας ἐπὶ τῶν τειχῶν , αὕτη σοι , ἔφη , ἡ ἐπάνοδος αἰσχρὰ φαίνεται εἶναι , ἐν ᾗ τῶν ἀνδρῶν τεθνηκότων αἱ γυναῖκες τὰς πύλας κεκλείκασιν 0 ;
ν πρὸς δὲ τοὺς λοιδοροῦντας αὐτὸν τῶν Ἀργείων ὡς ἐπίορκον καὶ ἀσεβῆ , τοῦ μὲν κακῶς με λέγειν , ἔφη , ὑμεῖς κύριοι , τοῦ δὲ κακῶς ὑμᾶς ποιεῖν ἐγώ 0 1 .
τοῖς δὲ ἀπὸ τῆς Σάμου πρέσβεσι παρακαλοῦσιν αὐτὸν Πολυκράτει τῷ τυράννῳ πολεμεῖν καὶ διὰ τοῦτο μακρολογοῦσιν , ὧν εἰρήκατε , ἔφη , τὰ μὲν ἐξ ἀρχῆς οὐ μέμνημαι , διὰ τοῦτο δὲ καὶ τὰ μέσα οὐ συνίημι τὰ δ ἐπὶ πᾶσιν οὐ δοκιμάζω .
πειρατοῦ δὲ καταδραμόντος τὴν χώραν καί , ὡς ἑάλω , λέγοντος ὅτι τροφὴν οὐκ εἶχον τοῖς στρατιώταις παρέχειν , πρὸς τοὺς ἔχοντας οὖν , ἑκοντὶ δ οὐκ ἂν δόντας , βίᾳ ληψόμενος ἦλθον , ἔφη , σύντομος ἡ πονηρία 0 .
φαύλου δέ τινος αὐτὸν κακῶς λέγοντος , ἆρα διὰ τοῦτο , ἔφη , πάντας σὺ κακῶς λέγεις , ἵνα ἀπολογούμενοι μὴ εὐκαιρῶμεν περὶ τῆς σῆς κακίας λέγειν ;
τῶν δὲ πολιτῶν τινος λέγοντος ὅτι τὸν ἀγαθὸν βασιλέα πάντῃ πάντως πρᾶον εἶναι δεῖ , οὐκοῦν , ἔφη , ἄχρι τοῦ μὴ εὐκαταφρόνητον εἶναι 0 .
ἑλκυσθεὶς δὲ νόσῳ μακρᾷ , ἐπεὶ καθαρταῖς καὶ μάντεσι προσεῖχε τὸ πρὶν οὐ προσέχων , θαυμάζοντός τινος , τί θαυμάζεις ;
ἔφη , οὐ γάρ εἰμι ὁ αὐτὸς νῦν καὶ τότε ·
οὐκ ὢν δὲ ὁ αὐτὸς οὐ δὲ τὰ αὐτὰ δοκιμάζω .
σοφιστοῦ δέ τινος περὶ ἀνδρείας λέγοντος πλείω , ἐγέλασε ·
τοῦ δὲ εἰπόντος , τί γελᾷς , Κλεόμενες , περὶ ἀνδρείας λέγοντος ἀκούων , καὶ ταῦτα βασιλεὺς ὤν ;
ὅτι , ἔφη , ξένε , καὶ ἡ χελιδὼν εἰ περὶ αὐτῆς ἔλεγε , τὸ αὐτὸ τοῦτο ἂν ἐποίουν ·
εἰ δὲ ἀετός , πολλὴν ἂν εἶχον ἠρεμίαν 0 1 .
τῶν δὲ Ἀργείων τὴν προτέραν ἧτταν φασκόντων ἀναμαχεῖσθαι , θαυμάζω , ἔφη , εἰ δύο συλλαβῶν προσθήκῃ νῦν κρείττονες ἐγένεσθε ἢ πρόσθεν ἦτε .
λοιδοροῦντος δέ τινος αὐτὸν καὶ φήσαντος θρυπτικὸς εἶ , ὦ Κλεόμενες , ἀλλὰ κρεῖττον , ἔφη , ἢ ἄδικον εἶναι 0 ·
σὺ δὲ φιλοχρήματος καίπερ ἱκανὰ κεκτημένος 0 .
ψάλτην δέ τις αὐτῷ βουλόμενος συστῆσαι τά τε ἄλλα τὸν ἄνδρα ἐπῄνει καὶ ψάλτην αὐτὸν ἔφη κράτιστον εἶναι τῶν Ἑλλήνων ὁ δὲ δείξας τινὰ τῶν πλησίον , νὴ τοὺς θεούς , ἔφη , οὗτος παρ ἐμοὶ ζωμοποιός 0 .
μαιανδρίου δὲ τοῦ τῆς Σάμου τυράννου διὰ τὴν Περσῶν ἔφοδον εἰς Σπάρτην φυγόντος καὶ ἐπιδείξαντος ὅσα ἐκεκομίκει χρύσεά τε καὶ ἀργύρεα ἐκπώματα χαριζομένου τε ὅσα βούλεται , ἔλαβε μὲν οὐδέν , εὐλαβούμενος δὲ μὴ ἑτέροις τισὶ τῶν ἀστῶν διαδῷ , πορευθεὶς ἐπὶ τοὺς ἐφόρους , ἄμεινον ἔφη εἶναι τῇ Σπάρτῃ τὸν ξένον ἑαυτοῦ Σάμιον ἀπαλλάττεσθαι τῆς Πελοποννήσου , ἵνα μὴ πείσῃ τινὰ τῶν Σπαρτιατῶν κακὸν γενέσθαι .
οἱ δὲ ὑπακούσαντες ἐξεκήρυξαν τὸν Μαιάνδριον αὐτῆς ἡμέρας .
εἰπόντος δέ τινος , διὰ τί πολεμοῦντας ὑμῖν Ἀργείους πολλάκις κρατήσαντες οὐκ ἀνῃρήκατε ;
οὐ δ ἂν ἀνέλοιμεν , ἔφη , ὡς ἂν γυμναστὰς τοῖς νέοισιν ἔχοιμεν .
πυνθανομένου δέ τινος αὐτοῦ διὰ τί Σπαρτιᾶται τοῖς θεοῖς οὐκ ἀνατιθέασι τὰ ἀπὸ τῶν πολεμίων σκῦλα , ὅτι , ἔφη , ἀπὸ δειλῶν ἐστι .
κλεομένης ὁ Κλεομβρότου , διδόντος αὐτῷ τινος μαχίμους ἀλεκτρυόνας καὶ λέγοντος ὅτι μαχόμενοι ἀποθνῄσκουσι περὶ νίκης , τῶν κατακτεινόντων τοίνυν αὐτούς , ἔφη , τινὰς δός μοι , ἐκεῖνοι γὰρ τούτων ἀμείνους 0 .
λαβώτας , μακρολογοῦντός τινος , εἶπε , τί μοι μικρῶν πέρι μεγάλα φροιμιάζῃ , ὅσον γὰρ εἴη πρᾶγμα , τοσοῦτος καὶ ὁ λόγος ᾧ χρῆσαι 0 .
λεωτυχίδας ὁ πρῶτος , λέγοντός τινος ὡς ἔστιν ἐν εὐμετάβολος , διὰ τοὺς καιρούς , ἔφη , οὐχ ὡς ὑμεῖς διὰ τὴν αὑτῶν κακίαν 0 1 .
πρὸς δὲ τὸν ἐρωτῶντα πῶς ἄν τις μάλιστα διαφυλάττοι τὰ παρόντα τῶν ἀγαθῶν , εἶπεν , εἰ μὴ πάντα τῇ τύχῃ πιστεύοι .
ἐρωτηθεὶς δὲ τ ι δεῖ μάλιστα μανθάνειν τοὺς ἐλευθέρους παῖδας , ταῦτ , ἔφη , ὅσαπερ ἂν αὐτοὺς ὠφελήσειεν ἄνδρας γενομένους .
πυνθανομένου δέ τινος διὰ τίνα αἰτίαν ὀλιγοποτοῦσιν οἱ Σπαρτιᾶται , ἔφη , ἵνα μὴ ἄλλοι ὑπὲρ ἡμῶν βουλεύωνται , ἀλλ ἡμεῖς ὑπὲρ ἄλλων 0 .
λεωτυχίδας ὁ Ἀρίστωνος πρὸς τὸν εἰπόντα ὅτι κακῶς αὐτὸν οἱ τοῦ Δημαράτου λέγουσι , μὰ τοὺς θεούς , ἔφη , οὐ θαυμάζω , καλῶς γὰρ λέγειν οὐδεὶς ἂν αὐτῶν δυνηθείη .
τῆς δ ἐγγυτέρω πύλης δράκοντος περὶ τὴν κλεῖν ἑλιχθέντος καὶ τῶν μάντεων τέρας ἀποφαινομένων εἶναι , οὔτι ἔμοιγ ἔφη , δοκεῖ , ἀλλ εἰ ἡ κλεὶς τῷ δράκοντι περιειλίχθη , τέρας ἂν ἦν .
πρὸς Φίλιππον τὸν ὀρφεοτελεστὴν παντελῶς πτωχὸν ὄντα , λέγοντα δ ὅτι οἱ παρ αὐτῷ μυηθέντες μετὰ τὴν τοῦ βίου τελευτὴν εὐδαιμονοῦσι , τί οὖν , ὦ ἀνόητε , εἶπεν , οὐ τὴν ταχίστην ἀποθνῄσκεις , ἵν ἅμα παύσῃ κακοδαιμονίαν καὶ πενίαν κλαίων ;
ν πυθομένου δέ τινος διὰ τί τὰ ἀπὸ τῶν πολεμίων ὅπλα τοῖς θεοῖς οὐκ ἀνατιθέασιν , ἔφη ὅτι τὰ διὰ τὴν δειλίαν τῶν κεκτημένων θηραθέντα οὔ τε τοὺς νέους ὁρᾶν καλὸν οὔ τε τοῖς θεοῖς ἀνατιθέναι 0 .
λέων ὁ Εὐρυκρατίδα ἐρωτηθείς , ποίαν τις ἂν πόλιν οἰκήσας ἀσφαλῶς οἰκοίη , ὅπου , ἔφη , μή τε πλείω μή τε ἐλάττονα κεκτήσονται οἱ ἐνοικοῦντες ·
καὶ ὅπου τὸ μὲν δίκαιον ἰσχύσει , τὸ δὲ ἄδικον ἀσθενὲς ἔσται .
ὁρῶν δὲ τοὺς ἐν Ὀλυμπίᾳ δρομεῖς σπουδάζοντας περὶ τὴν ἄφεσιν ἵνα πλεονεκτήσωσιν , ὅσῳ μᾶλλον , ἔφη , οἱ δρομεῖς σπουδάζουσι περὶ τῆς ταχυτῆτος ἢ περὶ τῆς δικαιοσύνης 0 .
ἀκαίρως δέ τινος περὶ πραγμάτων οὐκ ἀχρήστων διαλεχθέντος , ὦ ξένε , εἶπεν , οὐκ ἐν δέοντι χρῇ τῷ δέοντι .
λεωνίδας ὁ Ἀναξανδρίδα , ἀδελφὸς δὲ Κλεο μένους , πρός τινα εἰπόντα , πλὴν τοῦ βασιλεύειν ἡμῶν οὐδὲν διαφέρεις , ἀλλ οὐκ ἄν , ἔφη , εἰ μὴ βελτίων ὑμῶν ἤμην , ἐβασίλευον .
τῆς δὲ γυναικὸς αὐτοῦ Γοργοῦς πυνθανομένης , ὅτε εἰς Θερμοπύλας ἐξῄει τῷ Πέρσῃ μαχούμενος , εἴ τι αὐτῇ ἐντέλλεται , ἔφη , ἀγαθοῖς γαμεῖσθαι καὶ ἀγαθὰ τίκτειν .
λεγόντων δὲ τῶν ἐφόρων ὀλίγους ἄγειν αὐτὸν εἰς Θερμοπύλας , οὐκ ἀλλὰ πλέονας , ἔφη , πρὸς ἣν βαδίζομεν πρᾶξιν 0 .
πάλιν δὲ αὐτῶν εἰπόντων , μή τι ἕτερον διέγνωκας ποιεῖν ἢ τὰς παρόδω τὼς βαρβάρως κωλύειν 0 ;
τῷ λόγῳ , ἔφη , τῷ δ ἔργῳ ἀποθανούμενος ὑπὲρ τῶν Ἑλλήνων 0 .
γενόμενος δὲ ἐν Θερμοπύλαις πρὸς τοὺς συστρατιώτας εἶπε , λέγοντι τὸν βάρβαρον ἐγγὺς γενόμενον προΐμεν , ἆμε δὲ χρονοτριβέειν ἤδη γὰρ ἢ κανέομες τὼς βαρβάρως ἢ αὐτοὶ τεθνάμεν μέλλομες .
λέγοντος δέ τινος , ἀπὸ τῶν ὀιστευμάτων τῶν βαρβάρων οὐ δὲ τὸν ἥλιον ἰδεῖν ἔστιν , οὐκοῦν , ἔφη , χάριεν , εἰ ὑπὸ σκιᾷ αὐτοῖς μαχεσόμεθα 0 .
ἄλλου δὲ εἰπόντος , πάρεισιν ἐγγὺς ἡμῶν , οὐκοῦν , ἔφη , καὶ ἡμεῖς αὐτῶν ἐγγύς 0 .
εἰπόντος δέ τινος ὦ Λεωνίδα , πρὸς πολλοὺς μετ ὀλίγων διακινδυνεύσων οὕτω πάρει ;
εἰ μὲν οἴεσθέ με , ἔφη , τῷ πλήθει , οὐ δὲ ἡ πᾶσα Ἑλλὰς ἀρκεῖ ·
βραχεῖα γὰρ μοῖρα τοῦ ἐκείνων πλήθους ἐστὶν εἰ δὲ ταῖς ἀρετ αῖς , καὶ οὗτος ὁ ἀριθμὸς ἱκανός 0 1 .
ἄλλου δὲ τὰ αὐτὰ λέγοντος , καὶ μήν , εἶπεν , πολλοὺς ἐπάγομαι ὡς ἀποθανουμένους .
ξέρξου δὲ γράψαντος αὐτῷ , ἔξεστί σοι μὴ θεομαχοῦντι , μετ ἐμοῦ δὲ ταττομένῳ , τῆς Ἑλλάδος μοναρχεῖν , ἀντέγραψεν , εἰ τὰ καλὰ τοῦ βίου ἐγίγωσκες , ἀπέστης ἂν τῆς τῶν ἀλλοτρίων ἐπιθυμίας ἐμοὶ δὲ κρείττων ὁ ὑπὲρ τῆς Ἑλλάδος θάνατος τοῦ μοναρχεῖν τῶν ὁμοφύλων 0 .
πάλιν δὲ τοῦ Ξέρξου γράψαντος , πέμψον τὰ ὅπλα , ἀντέγραψε , μολὼν λαβέ .
βουλομένου δ αὐτοῦ ἤδη τοῖς πολεμίοις ἐπιτίθεσθαι , οἱ πολέμαρχοι πρὸς αὐτὸν ἔφασαν ὅτι δεῖ προσμένειν αὐτὸν τοὺς ἄλλους συμμάχους ·
οὐ γάρ , ἔφη , πάρεισιν οἱ μάχεσθαι μέλλοντες ;
ἢ οὐκ ἴστε ὅτι μόνοι πρὸς τοὺς πολεμίους μάχονται οἱ τοὺς βασιλέας αἰδούμενοι καὶ φοβούμενοι ;
ν τοῖς δὲ στρατιώταις παρήγγειλεν ἀριστοποιεῖσθαι ὡς ἐν Ἅιδου δειπνοποιησομένους .
ἐρωτηθεὶς δὲ διὰ τί οἱ ἄριστοι τὸν ἔνδοξον θάνατον τῆς ἀδόξου προκρίνουσι ζωῆς , ὅτι , ἔφη , τὸ μὲν τῆς φύσεως ἴδιον , τὸ δὲ αὑτῶν εἶναι νομίζουσιν ἐν 0 .
τοὺς δὲ ἠιθέους βουλόμενος σῷσαι καὶ ἐπιστάμενος ἄντικρυς οὐκ ἀνεξομένους , σκυτάλας δοὺς καθ ἕνα αὐτῶν πρὸς τοὺς ἐφόρους ἔπεμψε .
καὶ τῶν τελείων δὲ τρεῖς ἐβουλήθη διασῷσαι ·
οἱ δὲ συννοήσαντες οὐκ ἠνέσχοντο λαβεῖν τὰς σκυτάλας ·
ὧν ὁ μὲν εἶπεν , οὐ κῆρυξ ἀλλὰ μαχητὰς ἀκολούθησα ·
ὁ δὲ δεύτερος , αὐτοῦ μένων κρέσσων ἂν εἴην ·
ὁ δὲ τρίτος , οὐχ ὕστερος τούτων , πρῶτος δὲ μαχήσομαι 0 .
λόχαγος ὁ Πολυαινίδου καὶ Σείρωνος πατήρ , ἀπαγγείλαντός τινος αὐτῷ ὅτι τῶν υἱῶν τεθνήκοι ὁ ἕτερος , πάλαι ᾔδειν , ἔφη , ὅτι ἀποθανεῖν αὐτὸν ἔδει .
λυκοῦργος ὁ νομοθέτης βουλόμενος ἐκ τῆς προϋπαρχούσης διαίτης τοὺς πολίτας εἰς σωφρονεστέραν βίου τάξιν μετάγειν καὶ καλοκαγαθικοὺς ἀπεργάζεσθαι ἁβροδίαιτοι γὰρ ἦσαν δύο σκύλακας ἀνέθρεψε τ αὐτοῦ πατρὸς καὶ μητρὸς γενομένους καὶ τὸν μὲν εἴθισε περὶ λιχνείας οἴκοι ἐάσας ·
τὸν δὲ ἑπαγόμενος ἤσκησε περὶ κυνηγέσια .
ἔπειτα ἀγαγὼν εἰς τὴν ἐκκλησίαν ἔθηκεν ἀκάνθας καὶ λιχνείας τινάς , ἀφῆκε δὲ καὶ λαγών ·
ἑκατέρου δ ἐπὶ τὰ συνήθη ὁρμήσαντος καὶ θατέρου τὸν λαγὼν χειρωσαμένου , εἶπεν , ὁρᾶτε , ὦ πολῖται , ὅτι τ αὐτοῦ γένους ὑπάρχοντες ἐν τῇ τοῦ βίου ἀγωγῇ παρὰ πολὺ ἀλλήλων διάφοροι ἀπέβησαν , καὶ ποιητικωτέρα τῆς φύσεως ἡ ἄσκησις πρὸς τὰ καλὰ τυγχάνει ;
τινὲς δέ φασιν , ὡς οὐ παρῆγε σκύλακας , οἳ ἐκ τῶν αὐτῶν γεγονότες ἐτύγχανον , ἀλλ ὁ μὲν ἐξ οἰκουρῶν , ἕτερος δ ἐκ κυνηγετικῶν κ ἄπειτα τὸν μὲν ἐκ τοῦ χείρονος γένους πρὸς τὰ κυνηγέσια ἤσκησε , τὸν δὲ ἐκ τοῦ ἀμείνονος περὶ λιχνείας μόνον εἴθισεν εἶθ ἑκατέρου ἐφ ἃ εἴθιστο ὁρμήσαντος , φανερὸν ποιήσας ὅσον ἡ ἀγωγὴ πρὸς τὰ ἀμείνω καὶ χείρω συλλαμβάνεται , εἶπεν , οὐκοῦν καὶ ἡμᾶς , ὦ πολῖται , οὐδὲν ἡ παρὰ τοῖς πολλοῖς θαυμαζομένη εὐγένεια καὶ τὸ ἀφ Ἡρακλέους εἶναι ὀνίνησιν , εἰ μὴ πράττομεν δι ἃ ἐκεῖνος ἁπάντων ἀνθρώπων ἐπιδοξότερος καὶ εὐγενέστερος ἐφάνη , ἀσκούμενοι καὶ μανθάνοντες καλὰ δι ὅλου τοῦ βίου 0 1 2 .
ἀναδασμὸν δὲ τῆς γῆς ποιήσας καὶ ἅπασιν ἴσον κλῆρον τοῖς πολίταις νείμας , λέγεται ὕστερόν ποτε χρόνῳ τὴν χώραν διερχόμενον ἐξ ἀποδημίας ἄρτι τεθερισμένην , ἰδόντα τοὺς σωροὺς κειμένους παρ ἀλλήλους καὶ ὁμαλοὺς ἡσθῆναι , καὶ μειδιάσαντα εἰπεῖν πρὸς τοὺς παρόντας ὡς ἡ Λακωνικὴ φαίνεται πᾶσα πολλῶν ἀδελφῶν εἶναι νεωστὶ νενεμημένων .
καὶ τῶν χρεῶν δὲ ἀποκοπὰς εἰσηγησάμενος ἐπεχείρησε καὶ τὰ κατ οἶκον ὄντα πάντα ἐξ ἴσου διαιρεῖν , ὅπως παντάπασιν ἐξέλοι τὸ ἄνισον καὶ ἀνώμαλον .
ἐπεὶ δὲ χαλεπῶς ἑώρα προσδεξομένους τὴν ἄντικρυς ἀφαίρεσιν , τό τε χρυσοῦν καὶ ἀργυροῦν νόμισμα ἠκύρωσε , μόνῳ δὲ τῷ σιδηρῷ προσέταξε χρῆσθαι ·
καὶ μέχρις οὗ δεῖ ἔχειν τὴν ὅλην ὕπαρξιν πρὸς ἀμοιβὴν τούτου , περιώρισε .
τούτου δὲ γενομένου , ἐξέπεσε τῆς Λακεδαίμονος ἀδικία πᾶσα ·
οὔ τε γὰρ κλέπτειν οὔ τε δωροδοκεῖν οὔ τε ἀποστερεῖν ἢ ἁρπάζειν ἔτι ἐδύνατό τις , ὃ μή τε κατακρύψαι δυνατὸν ἦν μή τε κτήσασθαι ζηλωτὸν μή τε χρήσασθαι ἀκίνδυνον , μή τε ἐξάγειν ἢ ἐπάγειν ἀσφαλές , πρὸς δὲ τούτοις καὶ ἁπάντων τῶν περιττῶν ξενηλασίαν ἐποιήσατο διὸ οὔ τε ἔμπορος οὔ τε σοφιστὴς οὔ τε μάντις ἢ ἀγύρτης οὔ τε τῶν κατασκευασμάτων δημιουργὸς εἰσῄει εἰς τὴν Σπάρτην .
οὐ δὲ γὰρ νόμισμα παρ αὐτοῖς εὔχρηστον εἴασε , μόνον δὲ τὸ σιδηροῦν εἰσηγήσατο , ὅ ἐστι μνᾶ ὁλκῇ Αἰγιναία , δυνάμει δὲ χαλκοῖ τέσσαρες 0 .
ἐπιθέσθαι δὲ τῇ τρυφῇ καὶ τὸν ζῆλον ἀφελέσθαι τοῦ πλούτου διανοηθεὶς τὰ συσσίτια εἰσηγήσατο .
πρὸς γοῦν τοὺς ἐπιζητοῦντας διὰ τί ταῦτα συνεστήσατο καὶ μεθ ὅπλων κατ ὀλίγους τοὺς πολίτας διῄρηκεν , ὅπως , εἶπεν , ἐξ ἑτοίμου τὰ παραγγελλόμενα δέχωνται , καὶ ἐάν τι νεωτερίζωσιν , ἐν ὀλίγοις ᾖ τὸ ἀμπλάκημα , ἰσομοιρία τε τῆς τροφῆς καὶ πόσεως ᾖ καὶ μή τε πόσει τινὶ ἢ βρώσει ἀλλὰ μη δὲ στρωμνῇ ἢ σκεύεσιν ἢ ἄλλῳ τινὶ τὸ σύνολον πλέον ἔχῃ ὁ πλούσιος τοῦ πένητος .
ἄζηλον δὲ ποιήσας τὸν πλοῦτον , οὐδενὸς οὐ δὲ χρῆσθαι οὐ δὲ ἐπιδεῖξαι δυναμένου , ἔλεγε πρὸς τοὺς συνήθεις , ὡς καλόν ἐστιν , ὦ ἑταῖροι , διὰ τῶν ἔργων ἐπιδεῖξαι τὸν πλοῦτον ὁποῖός ἐστι τῇ ἀληθείᾳ , ὅτι τυφλός 0 .
παρεφύλαξε δὲ ὥστε μη δὲ οἴκοι προδειπνήσαντας ἐξεῖναι βαδίζειν ἐπὶ τὰ συσσίτια πεπληρωμένους ἑτέρων ἐδεσμάτων ἢ πωμάτων ·
ἐκάκιζον δὲ οἱ λοιποὶ τὸν μὴ πιόντα ἢ φαγόντα μετ αὐτῶν , ὡς ἀκρατῆ καὶ πρὸς τὴν κοινὴν ἀπομαλακιζόμενον δίαιταν ἐζημιοῦτο δὲ καὶ ὁ φανερὸς γενόμενος .
ἄγιδος γοῦν μετὰ πολὺν χρόνον τοῦ βασιλέως ἐπανελθόντος ἀπὸ στρατείας ʽκαταπεπολεμήκει δὲ Ἀθηναίους , βουλομένου παρὰ τῇ γυναικὶ μιᾷ ἡμέρᾳ δειπνῆσαι καὶ μεταπεμπομένου τὰς μερίδας , οὐκ ἔπεμψαν οἱ πολέμαρχοι ·
μεθ ἡμέραν δὲ φανεροῦ γενομένου τοῖς ἐφόροις , ἐζημιώθη ὑπ αὐτῶν .
πρὸς οὖν τὰ τοιαῦτα τῶν νομοθετημάτων χαλεπήναντες οἱ εὔποροι ἐπισυνέστησαν καὶ ἐβλασφήμουν αὐτὸν καὶ ἔβαλλον , καταλεῦσαι βουλόμενοι ·
διωκόμενος δὲ διέπεσε διὰ τῆς ἀγορᾶς ·
καὶ τοὺς μὲν ἄλλους ἔφθασεν εἰς τὸ ἱερὸν τῆς χαλκιοίκου Ἀθηνᾶς καταφυγών Ἄλκανδρος δὲ ἐπιστραφέντος αὐτοῦ διώκων τῇ βακτηρίᾳ τὸν ὀφθαλμὸν ἐξέκοψεν αὐτοῦ .
τοῦτον δὲ κοινῷ δόγματι παραλαβὼν ἐπὶ τιμωρίᾳ οὔ τε κακῶς διέθηκεν οὔ τε ἐμέμψατο , συνδιαιτώμενον δὲ ἔχων ἀπέδειξεν ἐπαινέτην αὑτοῦ τε καὶ τῆς διαίτης ἣν εἶχε σὺν αὐτῷ , καὶ καθόλου τῆς ἀγωγῆς ἐραστήν .
τοῦ δὲ πάθους ὑπόμνημα ἱδρύσατο ἐν τῷ τῆς Χαλκιοίκου τεμένει ἱερὸν Ἀθηνᾶς , Ὀπτιλλέτιν προσαγορεύσας ·
τοὺς γὰρ ὀφθαλμοὺς ὀπτίλλους οἱ τῇδε Δωριεῖς λέγουσιν .
ἐρωτηθεὶς δὲ διὰ τί οὐκ ἐχρήσατο νόμοις ἐγγράφοις , ὅτι , ἔφη , οἱ πεπαιδευμένοι καὶ ἀχθέντες τῇ προσηκούσῃ ἀγωγῇ τὸ τοῦ καιροῦ χρήσιμον δοκιμάζουσι .
πάλιν δ ἐπιζητούντων τινῶν , διὰ τί ὀροφὴν ἀπὸ πελέκεως ταῖς οἰκίαις ἐπιτιθέναι προσέταξε , θύραν δὲ ἀπὸ πρίονος μόνου καὶ μηδενὸς τῶν ἄλλων ἐργαλείων , ὅπως ἄν , ἔφη , μετριάζοιεν οἱ πολῖται περὶ πάντα , ὅσα εἰς τὴν οἰκίαν εἰσάγουσι , καὶ μηδὲν τῶν παρ ἄλλοις ζηλουμένων ἔχωσιν 0 .
ἐκ δὲ ταύτης τῆς συνηθείας φασὶ καὶ Λεωτυχίδην τὸν πρῶτον βασιλέα δειπνοῦντα παρά τινι , καὶ θεασάμενον τῆς στέγης τοῦ οἴκου τὴν παρασκευὴν πολυτελῆ καὶ φατνωματικήν , ἐρωτῆσαι τὸν ξένον εἰ τετράγωνα παρ αὐτοῖς ξύλα φύεται .
ἐρωτηθεὶς δὲ διὰ τί ἐκώλυσεν ἐπὶ τοὺς αὐτοὺς πολεμίους πολλάκις στρατεύεσθαι , ἔφη , ἵνα μὴ πολλάκις ἀμύνεσθαι συνεθιζόμενοι ἔμπειροι πολέμου γένωνται .
διὸ καὶ Ἀγησιλάου ἔγκλημα οὐ βραχὺ ἔδοξεν εἶναι , ταῖς εἰς τὴν Βοιωτίαν συνεχέσιν εἰσβολαῖς καὶ στρατείαις τοὺς Θηβαίους ἀντιπάλους Λακεδαιμονίοις κατασκευάσαντος .
τετρωμένον γοῦν ἰδὼν αὐτὸν Ἀνταλκίδας , καλά , εἶπε , τροφεῖα ἀπέχεις , μὴ βουλομένους αὐτοὺς μη δὲ εἰδότας μάχεσθαι διδάξας .
ἄλλου δὲ ἐπιζητοῦντος , διὰ τί τὰ σώματα τῶν παρθένων δρόμοις καὶ πάλαις καὶ βολαῖς δίσκων καὶ ἀκοντίων διεπόνησεν , ἵν , ἔφη , ἡ τῶν γεννωμένων ῥίζωσις ἰσχυρὰν ἐν ἰσχυροῖς σώμασιν ἀρχὴν λαβοῦσα καλῶς βλαστάνῃ , αὐταὶ τε μετὰ ῥώμης τοὺς τόκους ὑπομένουσαι ῥᾳδίως τε ἅμα καὶ καλῶς ἀγωνίζωνται πρὸς τὰς ὠδῖνας , καὶ , εἴ τις ἀνάγκη γένοιτο , δύνωνται ὑπὲρ αὑτῶν καὶ τέκνων καὶ τῆς πατρίδος μάχεσθαι .
μεμφομένων δέ τινων τὴν γύμνωσιν τῶν παρθένων ἐν ταῖς πομπαῖς καὶ τὴν αἰτίαν ζητούντων , ἵν , ἔφη , τὰ αὐτὰ τοῖς ἀνδράσιν ἐπιτηδεύουσαι μηδὲν μεῖον ἔχωσι μή τε κατὰ σώματος ἰσχὺν καὶ ὑγίειαν μή τε κατὰ ψυχῆς φιλοτιμίαν καὶ ἀρετήν , δόξης δὲ τῆς παρὰ τοῖς πολλοῖς ὑπερφρονῶσιν .
ὅθεν καὶ περὶ Γοργοῦς ἱστορεῖται τῆς Λεωνίδου γυναικὸς τοιοῦτον εἰπούσης γάρ τινος , ὡς ἔοικε ξένης , πρὸς αὐτὴν ὡς μόναι τῶν ἀνδρῶν ἄρχετε ὑμεῖς αἱ Λάκαιναι , ἀπεκρίνατο , μόναι γάρ ἡμεῖς ἄνδρας τίκτομεν .
Εἴρξας δὲ τοὺς ἀγάμους τῆς ἐν ταῖς γυμνοπαιδίαις θέας καὶ ἀτιμίαν προσθείς , πολλὴν πρόνοιαν ἐποιήσατο τῆς παιδοποιίας τιμῆς δὲ καὶ θεραπείας , ἣν νέοι πρεσβυτέροις παρεῖχον , ἐστέρησε , καὶ τὸ πρὸς Δερκυλίδαν ῥηθὲν οὐδεὶς ἐμέμψατο , καίπερ εὐδόκιμον ὄντα στρατηγὸν ἐπιόντι γὰρ αὐτῷ τῶν νεωτέρων τις ἕδρας οὐχ ὑπεῖξεν εἰπών , οὐ δὲ γὰρ ἐμοὶ σὺ τὸν ὑπείξοντα ἐγέννησας .
πυνθανομένου δέ τινος , διὰ τί τὰς κόρας ἐνομοθέτησεν ἀπροίκους ἐκδίδοσθαι , ὅπως , ἔφη , μή τε δι ἔνδειαν ἄγαμοί τινες ἐαθῶσι μή τε διὰ περιουσίαν σπουδάζωνται , ἕκαστος δὲ εἰς τὸν τρόπον τῆς παιδὸς ἀφορῶν ἀρετῇ τὴν αἵρεσιν ποιῶνται .
διὰ τοῦτο δὲ καὶ τὸν καλλωπισμὸν τῆς πόλεως ἀπήλασεν .
ὁρίσαντος δὲ αὐτοῦ καὶ τὸν χρόνον τῶν τε γαμουμένων καὶ τῶν γαμούντων , πρὸς τὸν ζητοῦντα , ἵν , ἔφη , τὰ γεννώμενα ἰσχυρὰ ᾖ ἐκ τελείων γεννώμενα 0 .
πρὸς δὲ τὸν θαυμάζοντα , δι ὅ τι τὸν γεγαμηκότα ἀπεῖρξε μὴ συγκοιμᾶσθαι τῇ γεγαμημένῃ , προσέταξε δὲ τὸ πλεῖστον τῆς ἡμέρας συνεῖναι τοῖς ἡλικιώταις καὶ τὰς νύκτας ὅλας συναναπαύεσθαι , τῇ δὲ νύμφῃ κρύφα καὶ μετ εὐλαβείας συνεῖναι , ὅπως , ἔφη , καὶ τοῖς σώμασιν ἰσχυροὶ ὦσι διακορεῖς μὴ γενόμενοι , καὶ τῷ φιλεῖν ἀεὶ καινοὶ ὑπάρχωσι καὶ τὰ ἔκγονα ἐρρωμενέστερα παρέχωσι .
καὶ τὸ μὲν μύρον ἐξήλασεν ὡς τοῦ ἐλαίου φθορὰν καὶ ὄλεθρον , τὴν δὲ βαφικὴν ὡς κολακείαν αἰσθήσεως 0 1 2 .
πᾶσι δὲ τοῖς περὶ τὸν τοῦ σώματος καλλωπισμὸν δημιουργοῖς ἀνεπίβατον ἐποίησε τὴν Σπάρτην , ὡς διὰ τῆς κακοτεχνίας τὰς τέχνας λυμαινομένοις .
τοσαύτη δ ἦν κατ ἐκείνους τοὺς χρόνους σωφροσύνη τῶν γυναικῶν καὶ τοσοῦτον ἀπεῖχε τῆς ὕστερον περὶ αὐτὰς εὐχερείας , ὡς πρότερον ἄπιστον εἶναι τὸ τῆς μοιχείας παρ αὐταῖς .
καὶ λόγος ἀπομνημονεύεται Γεραδάτα τινὸς Σπαρτιάτου τῶν σφόδρα παλαιῶν , ὃς ἐρωτηθεὶς ὑπὸ ξένου , τί πάσχουσιν οἱ μοιχοὶ παρ αὐτοῖς , οὐδὲν γὰρ ὁρᾶν περὶ τούτου νενομοθετημένον ὑπὸ Λυκούργου , εἶπεν , οὐδείς , ὦ ξένε , γίγνεται μοιχὸς παρ ἡμῖν .
ἐκείνου δὲ ὑπολαβόντος , ἂν οὖν γένηται , ταῦρον , ἔφη ὁ Γεραδάτας ἐκτίνει μέγαν , ὃς ὑπερκύψας τὸ Ταΰγετον ἀπὸ τοῦ Εὐρώτα πίεται .
θαυμάσαντος δ ἐκείνου καὶ φήσαντος , πῶς δὲ ἂν γένοιτο βοῦς τηλικοῦτος ;
γελάσας ὁ Γεραδάτας πῶς γὰρ ἄν , ἔφη , μοιχὸς ἐν Σπάρτῃ γένοιτο ἐν ᾗ πλοῦτος μὲν καὶ τρυφὴ καὶ καλλωπισμὸς ἀτιμάζονται , αἰδὼς δὲ καὶ εὐκοσμία καὶ τῶν ἡγουμένων πειθὼ πρεσβεύονται ;
ν πρὸς δὲ τὸν ἀξιοῦντα δημοκρατίαν ἐν τῇ πόλει καταστήσασθαι ὁ Λυκοῦργος εἶπε , σὺ πρῶτος ἐν τῇ οἰκίᾳ σου ποίησον δημοκρατίαν .
πυνθανομένου δέ τινος διὰ τί μικρὰς οὕτω καὶ εὐτελεῖς ἔταξε τῶν θεῶν τὰς θυσίας , ὅπως , ἔφη , μηδέποτε τιμῶντες τὸ θεῖον διαλείπωμεν .
μόνα δὲ ταῦτα τῶν ἀθλημάτων ἐφέντος αὐτοῦ τοῖς πολίταις ἀγωνίζεσθαι , ὅπου ἡ χεὶρ οὐκ ἀνατείνεται , ἐπύθετό τις τὴν αἰτίαν ·
ὁ δέ , ὅπως , εἶπε , μηδεὶς αὐτῶν ἐν τῷ πονεῖν ἀπαυδᾶν ἐθίζηται 0 .
ἐρωτῶντος δέ τινος , διὰ τί πυκνὰ μεταστρατοπεδεύειν κελεύει , ὅπως , εἶπε , πλείω τοὺς ἐχθροὺς βλάπτωμεν .
ἄλλου δ ἐπιζητοῦντος διὰ τί πυργομαχεῖν ἀπεῖπε , ἵνα , ἔφη , μὴ ὑπὸ γυναικὸς ἢ παιδὸς ἤ τινος παραπλησίου ἀνθρώπου οἱ ἀμείνονες ἀποθνῄσκωσιν .
τοῖς δὲ συμβουλευομένοις τῶν Θηβαίων περὶ τῆς ἱερουργίας καὶ τοῦ πένθους , ἣν ποιοῦνται τῇ Λευκοθέᾳ , συνεβούλευσεν εἰ μὲν θεὸν ἡγοῦνται , μὴ θρηνεῖν , εἰ δὲ ἄνθρωπον , μὴ ἱερουργεῖν ὡς θεῷ 0 1 2 .
πρὸς δὲ τοὺς ἐπιζητοῦντας τῶν πολιτῶν , πῶς ἂν πολεμίων ἔφοδον ἀλεξοίμεθα ;
ἐὰν πτωχοί , ἔφη , μένητε καὶ μὴ μείζων ἅτερος θατέρου ἐρᾶτε εἶναι .
καὶ πάλιν ἐπιζητούντων περὶ τειχῶν , οὐκ ἔφη πόλιν εἶναι ἀτείχιστον , ἥτις ἀνδράσι καὶ οὐ πλίνθοις ἐστεφάνωται .
ἐπεμέλοντο δὲ οἱ Σπαρτιᾶται καὶ τῆς κόμης , ἀπομνημονεύοντές τινα Λυκούργου λόγον περὶ τούτου , ὅτι τοὺς μὲν καλοὺς εὐπρεπεστέρους 0 ;
ποιεῖ , τοὺς δὲ αἰσχροὺς φοβερωτέρους 0 .
παρήγγειλε δὲ ἐν τοῖς πολέμοις τρεψαμένους καὶ νικήσαντας μέχρι τοῦ βεβαιώσασθαι τὸ νίκημα ἐπιδιώκειν , εἶτα εὐθὺς ἀναχωρεῖν ·
οὔ τε γενναῖον οὔ τε Ἑλληνικὸν φονεύειν τοὺς παρακεχωρηκότας φάσκων εἶναι δ οὐ μόνον καλὸν τοῦτο καὶ μεγαλόψυχον ἀλλὰ καὶ χρήσιμον 0 ·
εἰδότας γὰρ τοὺς μαχομένους πρὸς αὑτοὺς ὅτι φείδονται μὲν τῶν ἐνδιδόντων , ἀναιροῦσι δὲ τοὺς ὑφισταμένους , τοῦ μένειν τὸ φεύγειν ὠφελιμώτερον ἡγήσεσθαι .
πυνθανομένου δέ τινος , διὰ τί τοὺς τῶν πολεμίων νεκροὺς ἀπηγόρευσε σκυλεύειν , ὅπως , ἔφη , μὴ κυπτάζοντες περὶ τὰ σκῦλα τῆς μάχης ἀμελῶσιν , ἀλλὰ καὶ τὴν πενίαν ἅμα τῇ τάξει διασῴζωσι .
λύσανδρος , Διονυσίου τοῦ τῆς Σικελίας τυράννου πέμψαντος αὐτοῦ ταῖς θυγατράσιν ἱμάτια πολυτελῆ , οὐκ ἔλαβεν εἰπὼν δεδιέναι , μὴ διὰ ταῦτα μᾶλλον αἰσχραὶ φανῶσιν .
ἀλλ ὀλίγον ὕστερον πρὸς τὸν αὐτὸν τύραννον ἐκ τῆς αὐτῆς πόλεως ἀποσταλεὶς πρεσβευτής , προσπέμψαντος αὐτῷ τοῦ Διονυσίου δύο στολὰς καὶ κελεύσαντος ἣν βούλεται ταύτην ἑλόμενον τῇ θυγατρὶ κομίζειν , αὐτὴν ἐκείνην ἔφη βέλτιον αἱρήσεσθαι ·
καὶ λαβὼν ἀμφοτέρας ἀπῆλθεν .
ὁ δὲ Λύσανδρος , δεινὸς σοφιστὴς γενόμενος καὶ ἀπάταις τὰ πολλὰ ποικίλλων , τὸ δίκαιον ἐν μόνῳ τῷ λυσιτελεῖ τιθέμενος καὶ τὸ καλὸν ἐν τῷ συμφέροντι , τὸ ἀληθὲς ἔλεγε τοῦ ψεύδους κρεῖττον εἶναι , ἑκατέρου δὲ τῇ χρείᾳ τὴν ἀξίαν καὶ τὴν τιμὴν ὁρίζεσθαι 0 .
πρὸς δὲ τοὺς ψέγοντας αὐτὸν ἐπὶ τῷ δι ἀπάτης τὰ πλεῖστα πράττειν , ὡς ἀνάξιον τοῦ Ἡρακλέους , καὶ δόλῳ οὐκ ἄντικρυς κατορθοῦντα , γελῶν ἔλεγεν ὅπου μὴ ἐφικνεῖται τῇ λεοντῆ , προσραπτέον εἶναι τὴν ἀλωπεκῆν .
ἐπιμεμφομένων δ ἑτέρων αὐτὸν ἐπὶ ταῖς παραβάσεσι τῶν ὅρκων , οὓς ἐν Μιλήτῳ ἐποιήσατο , ἔλεγε , τοὺς μὲν παῖδας ἀστραγάλοις δεῖ ἐξαπατᾶν , τοὺς δὲ ἄνδρας ὅρκοις 0 .
νικήσας δὲ τοὺς Ἀθηναίους ἐξ ἐνέδρας περὶ Αἰγὸς ποταμοὺς καὶ λιμῷ πιέσας αὐτοὺς παρεστήσατο τὴν πόλιν , καὶ ἔγραψε τοῖς ἐφόροις , ἑαλώκασιν αἱ Ἀθῆναι .
πρὸς Ἀργείους δὲ περὶ γῆς ὅρων ἀμφισβητοῦντας πρὸς Λακεδαιμονίους καὶ δικαιότερα λέγειν αὐτῶν φάσκοντας , σπασάμενος τὴν μάχαιραν , ὁταύτης , ἔφη , κρατῶν βέλτιστα περὶ γῆς ὅρων διαλέγεται .
τοὺς δὲ Βοιωτοὺς ἐπαμφοτερίζοντας , ὅτε διῄει τὴν χώραν , ὁρῶν , προσέπεμψε πυνθανόμενος πότερον ὀρθοῖς τοῖς δόρασιν ἢ κεκλιμένοις διαπορεύηται τὴν χώραν αὐτῶν .
μεγαρέως δὲ ἀνδρὸς ἐν τῷ κοινῷ συλλόγῳ παρρησίᾳ χρησαμένου πρὸς αὐτόν , οἱ λόγοι σου , εἶπεν , ὦ ξένε , πόλεως δέονται .
ἐπεὶ δὲ Κορινθίων ἀφεστώτων διερχόμενος παρὰ τὰ τείχη τοὺς Λακεδαιμονίους ἑώρα προσβάλλειν ὀκνοῦντας , καὶ λαγώς τις ὤφθη διαπηδῶν τὴν τάφρον , οὐκ αἰσχύνεσθε , εἶπεν , ὦ Σπαρτιᾶται , τοιούτους φοβούμενοι πολεμίους , ὧν οἱ λαγωοὶ δι ἀργίαν τοῖς τείχεσιν ἐγκαθεύδουσιν ;
ν ἐν δὲ Σαμοθρᾴκῃ χρηστηριαζομένῳ αὐτῷ ὁ ἱερεὺς ἐκέλευσεν εἰπεῖν , ὅ τι ἀνομώτατον ἔργον αὐτῷ ἐν τῷ βίῳ πέπρακται .
ἐπηρώτησεν οὖν , πότερον σοῦ τοῦτο κελεύοντος ἢ τῶν θεῶν τοῦτο δεῖ ποιεῖν 0 ;
φαμένου δέ , τῶν θεῶν , σὺ τοίνυν , ἔφη , ἐκποδών μοι μετάστηθι , κ ἀκείνοις ἐρῶ , ἐὰν πυνθάνωνται .
πέρσου δ ἐρωτήσαντος ποίαν μάλιστα ἐπαινεῖ πολιτείαν , ἥτις , ἔφη , τοῖς ἀνδρείοις καὶ δειλοῖς τὰ προσήκοντα ἀποδίδωσι .
πρὸς δὲ τὸν εἰπόντα , ὅτι ἐπαινοίη αὐτὸν καὶ ὑπερασπάζοιτο , δύο βοῦς ἔχω , ἔφη , ἐν ἀγρῷ ·
σιγώντων δ ἀμφοτέρων , ἀκριβῶς ἐπίσταμαι τὸν τε ἀργὸν καὶ τὸν ἐργαζόμενον .
λοιδορουμένου δέ τινος αὐτῷ , εἶπε , λέγε πυκνῶς , ὦ ξενύλλιον , λέγε μηδὲν ἐλλείπων , ἄν σου δύνῃ τὰν ψυχὰν κενῶσαι κακῶν , ὧν ἔοικας πλήρης εἶναι .
χρόνῳ δ ὕστερον μετὰ τὴν τελευτὴν ἀντιλογίας συμμαχικῆς γενομένης , Ἀγησίλαος ἦλθεν ἐπὶ τὴν τοῦ Λυσάνδρου οἰκίαν , ὅπως τὰ περὶ αὐτῆς γράμματα διασκέψηται ·
ταῦτα γὰρ παρ αὑτῷ κατέσχεν ὁ Λύσανδρος .
εὗρε δὲ καὶ βιβλίον γεγραμμένον τῷ Λυσάνδρῳ περὶ τῆς πολιτείας , ὡς χρὴ τῶν Εὐρυπωντιδῶν καὶ Ἀγιαδῶν τὴν βασιλείαν ἀφελομένους εἰς μέσον θεῖναι καὶ ποιεῖσθαι τὴν αἵρεσιν ἐκ τῶν ἀρίστων , ἵνα μὴ τῶν ἀφ Ἡρακλέους , ἀλλὰ τῶν οἷος Ἡρακλῆς , τῇ ἀρετῇ κρινομένων , τὸ γέρας ᾖ , ᾗ κ ἀκεῖνος εἰς θεῶν τιμὰς ἀνήχθη 0 .
καὶ τοῦτον τὸν λόγον ὥρμησε μὲν εἰς τοὺς πολίτας ἐξενεγκεῖν καὶ παραδεικνύναι τὸν Λύσανδρον οἷος ὢν πολίτης διαλανθάνοι , καὶ ἐπὶ διαβολῇ τῶν Λυσάνδρου φίλων .
κρατίδην δέ φασι τότε προεστῶτα τῶν ἐφόρων , εὐλαβηθέντα μὴ πείσῃ ἀναγνωσθεὶς ὁ λόγος , ἐπιλαβέσθαι τοῦ Ἀγησιλάου καὶ εἰπεῖν ὡς οὐ δεῖ ἀνορύττειν τὸν Λύσανδρον , ἀλλὰ καὶ τὸν λόγον αὐτῷ συγκατορύττειν , πανούργως καὶ πιθανῶς συντεταγμένον .
τοὺς δὲ μνηστεύσαντας αὐτοῦ τὰς θυγατέρας , εἶτα μετὰ τὴν τελευτὴν πένητος εὑρεθέντος ἀπειπαμένους , ἐζημίωσαν οἱ ἔφοροι , ὅτι πλούσιον μὲν νομίζοντες ἐθεράπευον , δίκαιον δὲ καὶ χρηστὸν ἐκ τῆς πενίας ἐπιγνόντες ὑπερεῖδον .
ναμέρτης πρεσβευτὴς ἀποσταλείς , μακαρίζοντός τινος αὐτὸν τῶν ἐκεῖθι διότι πολύφιλος εἴη , ἠρώτησεν εἰ δοκίμιον ἔχει τίνι τρόπῳ πειράζεται ὁ πολύφιλος ·
ἐπιζητοῦντος δὲ θατέρου μαθεῖν , ἀτυχίᾳ , εἶπεν .
νίκανδρος , εἰπόντος τινὸς ὅτι κακῶς αὐτὸν λέγουσιν Ἀργεῖοι , οὐκοῦν , ἔφη , δίκην τίνουσι τοὺς ἀγαθοὺς κακῶς λέγοντες .
πυθομένου δέ τινος διὰ τί κομῶσι καὶ πωγωνοτροφοῦσιν , ὅτι , ἔφη , πάντων κάλλιστος καὶ ἀδαπανώτατος ἀνδρὶ ὁ ἴδιος κόσμος 0 .
τῶν Ἀθηναίων δὲ εἰπόντος τινός , λίαν ἀντέχεσθε , ὦ Νίκανδρε , τοῦ σχολάζειν , ἀληθίζῃ , ἔφη , .
ἀλλ οὐχ ὥσπερ ὑμεῖς ὅπως τύχοι σπουδάζομεν 0 .
πανθοίδας πρεσβεύων εἰς τὴν Ἀσίαν , ἐπιδεικνύντων αὐτῷ τεῖχος ἐχυρόν , εἶπε , νὴ τοὺς θεούς , ὦ ξένοι , καλὴ γυναικωνῖτις 0 .
ἐν Ἀκαδημείᾳ δὲ τῶν φιλοσόφων διαλεγομένων πολλὰ καὶ σπουδαῖα , ἐπερωτώντων δὲ τὸν Πανθοίδαν μετὰ ταῦτα τί δοκοῦσιν αὐτῷ οἱ λόγοι οὗτοι εἶναι , τί δ ἄλλο , ἔφη , ἢ σπουδαῖοι 0 ;
ὄφελος δ οὐδέν , μὴ χρωμένων ὑμῶν αὐτοῖς 0 .
παυσανίας ὁ Κλεομβρότου , Δηλίων δικαιολογουμένων περὶ τῆς νήσου πρὸς Ἀθηναίους καὶ λεγόντων ὅτι κατὰ τὸν νόμον τὸν παρ αὐτοῖς οὔ θ αἱ γυναῖκες ἐν τῇ νήσῳ τίκτουσιν οὔ θ οἱ τελευτήσαντες θάπτονται , πῶς ἂν οὖν , ἔφη , αὕτη πατρὶς ὑμῶν εἴη , ἐν ᾗ οὔ τε γέγονέ τις ὑμῶν οὔ τ ἔσται ;
τῶν δὲ φυγάδων αὐτὸν προτρεπομένων ἐπὶ τοὺς Ἀθηναίους ἄγειν τὴν στρατιὰν λεγόντων τε ὅτι τοῖς Ὀλυμπίοις ἀνακηρυττομένου αὐτοῦ ἐσύριττον αὐτὸν μόνοι , τί οὖν οἴεσθε , ἔφη , τοὺς ὅτε εὖ ἔπασχον συρίττοντας παθόντας κακῶς ποιήσειν ;
ν πυνθανομένου δέ τινος διὰ τί Τυρταῖον τὸν ποιητὴν ἐποιήσαντο πολίτην , ὅπως , ἔφη , μηδέποτε ξένος φαίνηται ἡμῶν ἡγεμών .
πρὸς δὲ τὸν ἀσθενῆ μὲν τῷ σώματι , συμβουλεύοντα δὲ πρὸς τοὺς πολεμίους κατὰ γῆν καὶ κατὰ θάλατταν διακινδυνεύειν , θέλεις οὖν , ἔφη , δεῖξαι σεαυτὸν ἐκδύς , οἷος ὢν ἡμῖν μάχεσθαι συμβουλεύεις ;
ν θαυμαζόντων δέ τινων ἐν τοῖς λαφύροις τῶν βαρβάρων τὴν πολυτέλειαν τῆς ἐσθῆτος , κρεῖττον ἔφη αὐτοὺς εἶναι , πολλοῦ ἀξίους ἢ κεκτῆσθαι πολλοῦ ἄξια 0 .
μετὰ δὲ τὴν ἐν Πλαταιαῖς κατὰ Μήδων γενομένην νίκην τοῖς ἀμφ αὑτὸν ἐκέλευσε τὸ προητοιμασμένον Περσικὸν δεῖπνον παραθεῖναι ·
τούτου δὲ θαυμαστὴν πολυτέλειαν ἔχοντος , νὴ τοὺς θεούς , ἔφη , λίχνος ἦν ὁ Πέρσης , ὅτι τοσαῦτα ἔχων ἐπὶ τὴν ἡμετέραν ἦλθε μᾶζαν .